smcproject/ml-wiki-sentences huggingface dataset:
എന്നിരുന്നാലും, കുത്തനെയുള്ളതും മറ്റ് പർവത അപകടങ്ങളും കാരണം പ്രദേശവാസികൾക്കിടയിൽ ഈ പർവതം കയറാൻ കഴിയില്ല എന്ന ധരിക്കപ്പെട്ടിരുന്നു.
ഈ വെല്ലുവിളി ഏറ്റെടുത്തതിലും തൻ്റെ ഡാനിഷ് സുഹൃത്തും പർവതാരോഹകനുമായ സൈമൺസണുമായി ഒരുമിച്ച് മലകയറാൻ കഴിഞ്ഞതിലും തനിക്ക് അതിയായ സന്തോഷമുണ്ടെന്ന് രണ്ടംഗ ടീമിലെ പാകിസ്ഥാൻ പർവതാരോഹകൻ ഇമ്രാൻ ജുനൈദിയും പറഞ്ഞു.
ഇതും കാണുക മൂസ കാ മുസല്ല പാക്കിസ്ഥാനിലെ പർവതങ്ങളുടെ പട്ടിക ലോകത്തിലെ ഏറ്റവും ഉയരമുള്ള പർവതങ്ങളുടെ പട്ടിക അവലംബം ↑ ↑ ↑ ↑ ↑ ↑ http://www.alpineclub.org.pk/malikaparbat-climb.shtml Archived 2019-10-25 at the Wayback Machine .
www.alpineclub.org.pk.
Retrieved 29 September 2018 ↑ ↑ ↑ ↑ Malika Parbat എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മറിയം യൂസഫ് ജമാൽ
ഒരു ബഹ്‌റൈനി വനിതാ അത്‌ലറ്റ് ആ‍ണ് മറിയം യൂസഫ് ജമാൽ ( അറബിക് : مريم يوسف جمال; ജനനം: 16 സെപ്റ്റംബർ 1984).
2012 ൽ ലണ്ടനിൽ നടന്ന സമ്മർ ഒളിമ്പിക്‌സിൽ, വനിതകളുടെ 1,500 മീറ്റർ ഓട്ടത്തിൽ ഒളിമ്പിക് മെഡൽ നേടുന്ന ആദ്യ ബഹ്‌റൈൻ അത്‌ലറ്റായി.
ഒരു ഗൾഫ് രാജ്യത്തെ പ്രതിനിധീകരിച്ച് ഒരു വനിത നേടുന്ന ആദ്യ ഒളിമ്പിക് മെഡൽ കൂടിയാണിത്.
എത്യോപ്യയിലെ ഒറോമിയ മേഖലയിലെ ആർസി സോണിലാണ് ജമാൽ ജനിച്ചത്.
ഹെയ്‌ലി ഗെബ്‌സെലാസി, കെനീനിസ ബെകെലെ, തിരുനേഷ് ദിബാബ തുടങ്ങിയ ദീർഘദൂര ഓട്ടക്കാർക്ക് പേരുകേട്ട ഒരു പ്രദേശമാണിത്.
ഒരു ക്രിസ്ത്യൻ കുടുംബത്തിൽ ആണ് മറിയം ജനിച്ചത്.
എന്നാൽ അവർ ഇസ്ലാം മതം സ്വീകരിച്ചിട്ടുണ്ടോ എന്ന കാര്യം ഉറപ്പില്ല.
2004 സമ്മർ ഒളിമ്പിക്‌സിനുള്ള യോഗ്യതാ മൽസരത്തിൽ നിശ്ചിത സമയത്തിൽ ഓടിയെത്തിയെങ്കിലും രാജ്യത്തിനുള്ളിലെ കിടമത്സരവും രാഷ്ട്രീയ ഇടപെടലുകളും മൂലം എത്യോപ്യൻ അത്‌ലറ്റിക് ഫെഡറേഷൻ മറിയത്തിന് അനുമതി നിഷേധിച്ചു.
രാഷ്ട്രീയവും സാമ്പത്തികവുമായ പ്രശ്‌നങ്ങൾ കാരണം മറിയം തന്റെ ഭർത്താവ് താരിഖ് യാക്കൂബിനൊപ്പം എത്യോപ്യ വിട്ടു.
2004-ൽ മറിയവും ഭർത്താവും സ്വിറ്റ്സർലൻഡിലെ ലൊസാനിൽ രാഷ്ട്രീയ അഭയം തേടി.
പല രാജ്യങ്ങൾക്കും അവർ പൗരത്വ അപേക്ഷകൾ നൽകിയിരുന്നു.
ആദ്യം യുഎസ് , കാനഡ , ഫ്രാൻസ് എന്നിവിടങ്ങളിൽ പൗരത്വത്തിന് അപേക്ഷിച്ചു.
കായിക മേഖലയിൽ നേട്ടങ്ങൾ കൊയ്യാനുള്ള ഉത്സുകത മൂലം ബഹ്‌റൈൻ മറിയത്തിന്റെ അപേക്ഷ സ്വീകരിച്ചു.
മറിയം ഒരു അറബിക് നാമം സ്വീകരിക്കണമെന്നും 2006 ൽ ഖത്തറിലെ ദോഹയിൽ നടന്ന ഏഷ്യൻ ഗെയിംസിൽ പങ്കെടുക്കണമെന്നും ആയിരുന്നു ബഹ്‌റൈൻ ഇതിനായി മുന്നോട്ടു വച്ച രണ്ട് ഉപാധികൾ.
തുടർന്ന് സെനെബെക് തോല  (Zenebech Tola) എന്ന തന്റെ ജന്മ നാമം ഉപേക്ഷിച്ച് അവർ മറിയം യൂസഫ് ജമാൽ എന്ന പേര് സ്വീകരിച്ചു.
ഭർത്താവ് മ്നാഷു തായെ എന്ന പേരിന് പകരം താരിഖ് യാക്കൂബ് എന്ന പേരും സ്വീകരിച്ചു.
അത്‌ലറ്റിക്സിൽ
2005-ലെ അത്‌ലറ്റിക്‌സിലെ ലോക ചാമ്പ്യൻഷിപ്പിൽ മറിയം പങ്കെടുത്തു.
എന്നാൽ ഫൈനലിൽ മറിയത്തെ തടസ്സപ്പെടുത്തിയതിന്റെ പേരിൽ വെള്ളി മെഡൽ ജേതാവായ യൂലിയ ചിഷെങ്കോക്ക് അയോഗ്യത കൽപ്പിച്ചു.
2005 IAAF വേൾഡ് അത്‌ലറ്റിക്‌സ് ഫൈനലിൽ തത്യാന തോമാഷോവയെ തോൽപ്പിച്ച് മറിയം സ്വർണ്ണം നേടി.
2006 IAAF ലോക ഇൻഡോർ ചാമ്പ്യൻഷിപ്പിലെ വെങ്കല മെഡൽ പ്രകടനത്തിന് ശേഷം, അടുത്ത വർഷം രണ്ട് തവണ കൂടി തോമാഷോവയെ തോൽപ്പിച്ച് ജമാൽ, 2006 IAAF ലോകകപ്പിൽ 1500 മീറ്ററിലും 2006 IAAF വേൾഡ് അത്‌ലറ്റിക്‌സ് ഫൈനലിലും വിജയിച്ചു.
2006ലെ ഏഷ്യൻ ഗെയിംസിൽ 800മീറ്ററിലും 1500 മീറ്ററിലും അവർ സ്വർന്നം നേടി.
2007-ൽ നടന്ന ഏഷ്യൻ ക്രോസ് കൺട്രി ചാമ്പ്യൻഷിപ്പിൽ വ്യക്തിഗത, ടീം സ്വർണ്ണ മെഡലുകൾ നേടി.
2007-ൽ ഒസാക്കയിൽ നടന്ന ലോക അത്‌ലറ്റിക് ചാമ്പ്യൻഷിപ്പിൽ, അവസാന 200 മീറ്ററിൽ യെലേന സോബോലെവയെ മറികടന്ന് ജമാൽ, വനിതകളുടെ 1500 മീറ്ററിൽ സ്വർണ്ണ മെഡൽ നേടി.
2007 IAAF വേൾഡ് അത്‌ലറ്റിക്‌സ് ഫൈനലിൽ അവൾ ഇത് തുടർച്ചയായ മൂന്നാം ലോക ഫൈനൽ വിജയം നേടി.
2008 IAAF ലോക ഇൻഡോർ ചാമ്പ്യൻഷിപ്പിൽ മത്സരിക്കുകയും 1500 മീറ്ററിൽ 3:59.79 എന്ന ഏഷ്യൻ റെക്കോർഡ് സമയത്തിൽ ജമാൽ വെള്ളി മെഡൽ നേടി.
2008-ലെ ബെയ്ജിങ്ങ് ഒളിമ്പിക്സിൽ 1500 മീറ്ററിൽ അഞ്ചാം സ്ഥാനത്തെത്തിയ മറിയം 2008 IAAF ലോക അത്‌ലറ്റിക്‌സ് ഫൈനലിൽ വീണ്ടും സ്വർണ്ണം നേടി.
ഏഷ്യൻ ക്രോസ് കൺട്രി ചാമ്പ്യൻഷിപ്പിൽ രണ്ടുതവണ വിജയിക്കുന്ന ആദ്യ വനിതാ അത്‌ലറ്റ് എന്ന നേട്ടം അവർ കരസ്ഥമാക്കി.
2009 ലെ IAAF വേൾഡ് ക്രോസ് കൺട്രി ചാമ്പ്യൻഷിപ്പിൽ അവൾ ഒമ്പതാം സ്ഥാനത്തെത്തി.
2009 ലെ അത്‌ലറ്റിക്‌സിലെ ലോക ചാമ്പ്യൻഷിപ്പിലെ വിജയത്തോടെ മറിയം ട്രാക്കിൽ തൻ്റെ ലോക കിരീടം നിലനിർത്തി.
2009 AAF വേൾഡ് അത്‌ലറ്റിക്‌സ് ഫൈനലിൽ നാലാം സ്ഥാനത്തെത്തി.
2010 ലെ ഏഷ്യൻ ഗെയിംസിൽ 1500 മീറ്ററിൽ തന്റെ കിരീടം നിലനിർത്തി.
2011-ലെ യൂറോക്രോസ്സിൽ വിജയിയായി.
2012 ഒളിമ്പിക്സ്
2012 ലെ ലണ്ടനിൽ നടന്ന സമ്മർ ഒളിമ്പിക്‌സിൽ, 1500 മീറ്റർ ഓട്ടത്തിൽ ജമാൽ മൂന്നാം സ്ഥാനത്തെത്തി.
4:10:74 എന്ന സമയം കുറിച്ചുകൊണ്ട്  തുർക്കിക്കാരായ അസ്‌ലി കാകിർ ആൽപ്‌ടെക്കിനും ഗാംസെ ബുലട്ടിനും പിന്നിലായാണ് മറിയം ഫിനിഷ് ചെയ്തത്.
ബയോളജിക്കൽ പാസ്‌പോർട്ട് ലംഘനങ്ങൾ, ഉത്തേജകമരുന്ന് സംബന്ധമായ കുറ്റം എന്നിവയ്ക്ക് ആൽപ്‌ടെക്കിന് പിന്നീട് എട്ട് വർഷത്തെ വിലക്ക് ലഭിച്ചു, അതോടെ അവരുടെ സ്വർണ്ണ മെഡൽ നീക്കം ചെയ്തു.
ബയോളജിക്കൽ പാസ്‌പോർട്ട് ക്രമക്കേടുകളുടെ പേരിൽ ഗാംസെ ബുലട്ടിനെയും പിന്നീട് സസ്പെൻഡ് ചെയ്യുകയും 2017 മാർച്ച് 29-ന് വെള്ളി മെഡൽ നീക്കം ചെയ്യുകയും ചെയ്തു.
തുടർന്ന് 2021 ഡിസംബറിൽ മറിയം സ്വർണ്ണ മെഡൽ ജേതാവായി പ്രഖ്യാപിക്കപ്പെട്ടു.
2005 ജൂലൈ 14-ന് ഓസ്ലോയിൽ 3000 മീറ്റർ ഓട്ടത്തിലെ വിജയത്തെ തുടർന്ന് അവരുടെ ചിത്രം അന്താരാഷ്ട്ര കായിക മാധ്യമങ്ങളിൽ ഉടനീളം പ്രസിദ്ധീകരിച്ചു.
മറിയം ധരിച്ചിരുന്ന ചെറിയ ഷോർട്ട്സും കൈയില്ലാത്ത, ഇറക്കം കുറഞ്ഞ ടോപ്പ് എന്നിവ ബഹ്റൈനിൽ എംപി ഹമദ് അൽ മുഹന്നദിയുടെ നേതൃത്വത്തിൽ ചെറിയ രോഷത്തിന് കാരണമായി.
2004-ൽ ബഹ്‌റൈൻ ചാമ്പ്യൻ റുഖയ അൽ ഗസ്ര ഏഥൻസ് ഒളിമ്പിക്‌സിൽ മത്സരിച്ചത് ദേഹം മുഴുവൻ മറയുന്ന വേഷം ധരിച്ചായിരുന്നു.
മറിയത്തിന് വയറും കാൽമുട്ട് വരെയും മറയുന്ന പുതിയ കായിക വസ്ത്രങ്ങൾ നൽകാൻ അസോസിയേഷൻ ഇതിനകം പദ്ധതിയിട്ടിരുന്നതായി ബഹ്‌റൈൻ അത്‌ലറ്റിക്‌സ് അസോസിയേഷൻ വൈസ് പ്രസിഡൻ്റ് മുഹമ്മദ് ജമാൽ പറഞ്ഞു.
എന്നാൽ മറിയം തുടർന്നും ചെറിയ ഷോർട്ട്സ് ധരിച്ചു തന്നെയാണ് മത്സരിച്ചിരുന്നത് എന്ന് കാണാം.
താരാപ്പൂർവാലാ അക്വേറിയം
മുംബൈയിൽ മറൈൻ ഡ്രൈവിനരികിലായി സ്ഥിതി ചെയ്യുന്ന ഒരു അക്വേറിയമാണ് താരാപ്പൂർവാലാ അക്വേറിയം .
ഇന്ത്യയിലെ ഏറ്റവും പഴക്കമേറിയ അക്വേറിയമാണിത് .
കടൽ മത്സ്യങ്ങളും ശുദ്ധജലമത്സ്യങ്ങളും വിവിധയിനം ജലജീവികളും ഇവിടെ പ്രദർശിപ്പിക്കപ്പെടുന്നു.
800000 രൂപ മുതൽമുടക്കിൽ 1951-ലായിരുന്നു ഇതിന്റെ നിർമ്മാണം.
ഇന്ത്യയുടെ ആദ്യത്തെ രാഷ്ട്രപതിയായിരുന്ന ഡോ. രാജേന്ദ്ര പ്രസാദ് ഇതിന്റെ ഉദ്ഘാടനം നിർവ്വഹിച്ചു .
ഇതിന്റെ നിർമ്മാണത്തിനായി 200000 രൂപ സംഭാവന ചെയ്ത മനുഷ്യസ്നേഹിയായ പാഴ്സി വ്യവസായി ഡി.ബി. താരപ്പൂർവാലായുടെ പേരാണ് അക്വേറിയത്തിന് നൽകിയിരിക്കുന്നത്.
ചിത്രശാല താരാപ്പൂർവാല അക്വേറിയം, മറൈൻ ഡ്രൈവിൽ നിന്നുള്ള കാഴ്ച ഉള്ളിലെ കാഴ്ച അക്വേറിയത്തിന്റെ മുൻവശം നവീകരണത്തിനു മുൻപ് പുറത്തേക്കുള്ള കണ്ണികൾ Newly Renovated Taraporewala Aquarium - Fish Museum Mumbai Archived 2017-06-27 at the Wayback Machine .
താരാപ്പൂർവാല അക്വേറിയം, MTDC വെബ്സൈറ്റിൽ അവലംബം
ചിയാങ് റായ് നഗരം
ചിയാങ് റായ് തായ്‌ലൻഡിൻ്റെ വടക്കേയറ്റത്ത് സ്ഥിതിചെയ്യുന്ന ഒരു നഗരമാണ്.
ചിയാങ് റായ് പ്രവിശ്യയിലെ മുവാങ് ചിയാങ് റായ് ജില്ലയിലാണ് ഇത് സ്ഥിതി ചെയ്യുന്നത്.
1262 CE-ൽ മാൻഗ്രായി രാജാവിൻ്റെ കാലത്താണ് ചിയാങ് റായ് നഗരം സ്ഥാപിതമായത്.
1262 -ൽ മംഗ്രായി രാജാവ് സ്ഥാപിച്ച ഈ നഗരം മംഗ്രായി രാജവംശത്തിൻ്റെ തലസ്ഥാനമായി മാറി. 'ചിയാങ്' എന്ന വാക്കിൻ്റെ അർത്ഥം തായ് ഭാഷയിൽ 'നഗരം' എന്നാണ്, അതിനാൽ ചിയാങ് റായ് അർത്ഥമാക്കുന്നത് '(മാങ്) റായിയുടെ നഗരം' എന്നാണ്.
തുടർന്ന്, ചിയാങ് റായ് ബർമ്മ കീഴടക്കുകയും നൂറുകണക്കിന് വർഷങ്ങളോളം ബർമീസ് ഭരണത്തിൻകീഴിൽ തുടരുകയും ചെയ്തു.
1786 വരെ ചിയാങ് റായി ചിയാങ് മായിയുടെ സാമന്ത ദേശമായിരുന്നില്ല.
സിയാം (തായ്‌ലൻഡ്) 1899-ൽ ചിയാങ് മായ് പിടിച്ചടക്കിയതോടെ 1933-ൽ ചിയാങ് റായി തായ്‌ലൻഡിൻ്റെ പ്രവിശ്യയായി പ്രഖ്യാപിക്കപ്പെട്ടു.
1432-ൽ, മാൻഗ്രായി രാജവംശത്തിലെ (1402-1441) രാജാവായ സാം ഫാങ് കെയ്ൻ്റെ ഭരണകാലത്ത്, ചിയാങ് റായ് നഗരത്തിലെ വാട്ട് ഫ്രാ കെയോയിൽ ഒരു ഭൂകമ്പം ബുദ്ധ സ്തൂപം പിളർന്നപ്പോൾ ഏറ്റവും ആദരണീയമായ ബുദ്ധ പ്രതിമയായ ഫ്രാ കെയോ അല്ലെങ്കിൽ എമറാൾഡ് ബുദ്ധ പ്രതിമ ചിയാങ് റായിയിൽ കണ്ടെത്തി.
മരതക രൂപം ഉള്ളിൽ ഒളിപ്പിച്ച നിലയിലാണ് അപ്പോൾ കണ്ടെത്തിയത്.
കവർച്ചക്കാർ കൊള്ളയടിക്കുന്നതിന് തൊട്ടുമുമ്പ് "എമറാൾഡ് ബുദ്ധ" തിടുക്കത്തിൽ ചെളിയിൽ പൊതിഞ്ഞതാണ് കഥയുടെ മറ്റൊരു രൂപം.
വർഷങ്ങൾക്ക് ശേഷം, ചെളിയിൽ പൊതിഞ്ഞു വിരൂപമായ കാണപ്പെട്ട ബുദ്ധ പ്രതിമയുടെ ഉള്ളിൽ യഥാർത്ഥത്തിൽ ഗംഭീരമായ ഒരു മരതക പ്രതിമയാണെന്ന് കണ്ടെത്തി.
ഒരുപക്ഷേ മുകളിൽ സൂചിപ്പിച്ച ഭൂകമ്പം കളിമണ്ണിൻ്റെ ആവരണം പൊട്ടിപ്പോകാൻ കാരണമായതോടെ താഴെയുള്ള മരതകം വെളിപ്പെട്ടതാവാം.
1992-ൽ, നഗര സ്തംഭം വാട്ട് ക്ലാങ് വിയാംഗിൽ നിന്ന് വാട്ട് ഫ്രാ ദാറ്റ് ഡോയി ചോം തോങ്ങിലേക്ക് മാറ്റി, അവിടെ ഇത് നഗരത്തിൻ്റെ "നാഭി" അല്ലെങ്കിൽ ഓംഫാലോസ് എന്ന് അറിയപ്പെടുന്നു.
മെകോങ്ങിൻ്റെ കൈവഴിയായ കോക്ക് നദിയുടെ പരന്ന എക്കൽ സമതലത്തിൽ സ്ഥിതിചെയ്യുന്ന ചിയാങ് റായ് നഗരം വടക്ക് ഡെയ്ൻ ലാവോ പർവതനിരകൾക്കും തെക്ക് ഫി പാൻ നാം പർവതനിരകൾക്കും ഇടയിലാണ്.
കോക്ക് നദി ചിയാങ് റായിയുടെ വടക്ക് വശത്ത് കൂടി ഒഴുകി, ബർമ്മയിൽ കിഴക്കോട്ട് താ ടൺ (ท่าตอม) പട്ടണത്തിലെത്തി അവിടെനിന്ന് വടക്കു കിഴക്കൻ ദിശയിൽ വളയുകയും നഗരത്തിന് ഏകദേശം 40 കിലോമീറ്റർ (25 മൈൽ) വടക്കുകിഴക്കായി മെകോങ് നദിയിൽ ലയിക്കുകയും ചെയ്യുന്നു.
കോക്ക് നദിയുടെ കൈവഴിയായ ലാവോ നദി ചിയാങ് റായിയുടെ തെക്കുവശത്തുകൂടി ഒഴുകുന്നു.
നഗരത്തിൻ്റെ അതിർത്തിക്കുള്ളിൽ കോക്ക് നദിക്ക് കുറുകെ തെക്ക്-വടക്ക് ദിശയിലേയ്ക്കു നയിക്കുന്ന നാല് പാലങ്ങളുണ്ട്.
ചിയാങ് റായ് പട്ടണത്തിന് ചുറ്റുമുള്ള ഭൂരിഭാഗം ഭൂപ്രദേശങ്ങളും പരന്നതോ ചെറു കുന്നുകളുള്ളതോ ആണ്.
പടിഞ്ഞാറും വടക്ക്-പടിഞ്ഞാറൻ ദിശകളിൽ ഇതിന് വിരുദ്ധമായി ചുണ്ണാമ്പുകല്ലുകൾ പ്രകടമാണ്, അവയിൽ ചിലത് കുത്തനെ ദൃശ്യമാകുന്ന പാറക്കെട്ടുകളാണ്.
ഈ പ്രദേശത്തെ ഭൂരിഭാഗം മലയോര ഗോത്രവർഗ്ഗക്കാരും അവരുടെ ഗ്രാമങ്ങളും സ്ഥിതിചെയ്യുന്ന ദിശ കൂടിയാണിത്.
ഈ നഗരം ബാങ്കോക്കിന് ഏകദേശം 860 കിലോമീറ്റർ (530 മൈൽ) വടക്കായും, ചിയാങ് മായിൽ നിന്ന് ഏകദേശം 200 കിലോമീറ്റർ (120 മൈൽ) വടക്ക്-കിഴക്കായും, മേ സായിക്ക്, ബർമീസ്  അതിർത്തി എന്നിവയ്ക്ക് 62 കിലോമീറ്റർ (39 മൈൽ) തെക്കായും, ലാവോസിന് കുറുകെ മെകോംഗ് നദിയോരത്തെ ചിയാങ് സെയ്ൻ പട്ടണത്തിന് 60 കിലോമീറ്റർ (37 മൈൽ) തെക്ക്-പടിഞ്ഞാറായും; ഫയാവോ പട്ടണത്തിന് 90 കിലോമീറ്റർ (56 മൈൽ) വടക്കുമായാണ് സ്ഥിതിചെയ്യുന്നത്.
തായ്‌ലൻഡ് , ലാവോസ് , മ്യാൻമർ അതിർത്തികളുടെ ത്രിബിന്ദുവായ ഗോൾഡൻ ട്രയാങ്കിൾ നഗരത്തിൽ നിന്ന് 55 കിലോമീറ്റർ (34 മൈൽ) വടക്കുകിഴക്കാണ്.
ചിയാങ് റായിയിൽ ഉഷ്ണമേഖലാ പ്രദേശത്തെ ഈർപ്പവും വരണ്ടതുമായ കാലാവസ്ഥയാണ് (കോപ്പൻ കാലാവസ്ഥാ വർഗ്ഗീകരണം Aw).
ശീതകാലം സാമാന്യം വരണ്ടതും ചൂടുള്ളതുമാണ്.
ഏപ്രിൽ വരെ താപനില ഉയരുന്ന ഇവിടുത്തെ ശരാശരി പ്രതിദിന പരമാവധി താപനില 34.5 °C (94.1 °F) ആണ്.
ഏപ്രിൽ അവസാനം മുതൽ ഒക്ടോബർ വരെ നീണ്ടുനിൽക്കുന്ന മൺസൂൺ സീസണിൽ കനത്ത മഴയും പകൽ സമയത്ത് കുറച്ച് തണുത്ത താപനിലയും ഉണ്ടാകുമെങ്കിലും രാത്രികൾ ചൂട് തുടരുന്നു.
1955 ലാണ് ആദ്യമായി മഞ്ഞ് രേഖപ്പെടുത്തുന്നത്.
Chiang Rai (1991–2020, extremes 1951-present) പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °C (°F) 34.3 (93.7) 37.0 (98.6) 39.3 (102.7) 41.3 (106.3) 42.0 (107.6) 39.6 (103.3) 38.5 (101.3) 35.6 (96.1) 35.0 (95) 34.6 (94.3) 34.9 (94.8) 33.5 (92.3) 42.0 (107.6) ശരാശരി കൂടിയ °C (°F) 28.6 (83.5) 31.3 (88.3) 33.7 (92.7) 34.7 (94.5) 33.5 (92.3) 32.5 (90.5) 31.3 (88.3) 30.9 (87.6) 31.4 (88.5) 30.9 (87.6) 29.6 (85.3) 27.8 (82) 31.35 (88.43) പ്രതിദിന മാധ്യം °C (°F) 20.2 (68.4) 21.9 (71.4) 24.8 (76.6) 27.2 (81) 27.5 (81.5) 27.5 (81.5) 26.9 (80.4) 26.6 (79.9) 26.5 (79.7) 25.4 (77.7) 22.9 (73.2) 20.2 (68.4) 24.8 (76.64) ശരാശരി താഴ്ന്ന °C (°F) 13.8 (56.8) 14.5 (58.1) 17.5 (63.5) 21.1 (70) 23.0 (73.4) 24.0 (75.2) 23.9 (75) 23.7 (74.7) 23.1 (73.6) 21.5 (70.7) 17.9 (64.2) 14.7 (58.5) 19.89 (67.81) താഴ്ന്ന റെക്കോർഡ് °C (°F) 1.5 (34.7) 6.5 (43.7) 7.6 (45.7) 14.7 (58.5) 17.1 (62.8) 20.6 (69.1) 20.6 (69.1) 20.7 (69.3) 17.0 (62.6) 12.7 (54.9) 5.0 (41) 1.5 (34.7) 1.5 (34.7) മഴ/മഞ്ഞ് mm (inches) 16.5 (0.65) 12.7 (0.5) 34.5 (1.358) 92.6 (3.646) 226.5 (8.917) 186.2 (7.331) 317.6 (12.504) 372.9 (14.681) 275.1 (10.831) 123.5 (4.862) 44.8 (1.764) 20.6 (0.811) 1,723.4 (67.85) ശരാ.
മഴ/മഞ്ഞു ദിവസങ്ങൾ (≥ 1.0 mm) 1.5 1.2 2.9 7.9 14.5 14.6 19.6 20.5 14.7 8.3 3.5 1.9 111.1 % ആർദ്രത 74.4 67.2 64.2 67.2 74.7 78.8 82.1 84.1 82.9 80.9 78.2 76.5 75.9 മാസം സൂര്യപ്രകാശം ലഭിക്കുന്ന ശരാശരി മണിക്കൂറുകൾ 248.6 242.7 243.7 245.8 216.2 158.9 123.2 126.0 163.3 197.8 224.4 222.2 2,412.6 ദിവസം സൂര്യപ്രകാശം ലഭിക്കുന്ന ശരാശരി മണിക്കൂറുകൾ 8.8 9.1 9.5 9.3 6.4 5.3 3.9 3.8 4.8 6.4 8.3 8.1 7.0 Source # 1: World Meteorological Organization , (extremes) ഉറവിടം # 2: Office of Water Management and Hydrology, Royal Irrigation Department (mean daily sun 1981–2010) അവലംബം ↑ ↑ ↑ Chiang Rai എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നഖോൺ പാതോം പ്രവിശ്യ
നഖോൺ പാതോം തായ്‌ലൻഡിലെ മദ്ധ്യ പ്രവിശ്യകളിൽ (ചാങ്‌വാട്ട്) ഒന്നാണ്.
അയൽ പ്രവിശ്യകൾ (വടക്ക്നിന്ന് ഘടികാരദിശയിൽ) സുഫാൻ ബുരി , അയുത്തായ , നോന്തബുരി, ബാങ്കോക്ക്, സമുത് സഖോൺ , റാച്ചബുരി, കാഞ്ചനബുരി എന്നിവയാണ്.
നഖോൺ പാതോം പ്രവിശ്യയുടെ തലസ്ഥാന നഗരം നഖോൺ പാതോം ആണ്.
നഖോൺ പാതോം പ്രവിശ്യയിൽ മോങ്‌കുട്ട് (രാമ IV) കമ്മീഷൻ ചെയ്‌തതും 1870-ൽ ചുലലോങ്‌കോൺ (രാമ V) രാജാവ് പൂർത്തിയാക്കിയതുമായ ഒരു ചേഡിയായ (ബുദ്ധ സ്തൂപം) ഫ്രാ പാതോമ്മച്ചേഡി സ്ഥിതിചെയ്യുന്നു.
ഈ ബുദ്ധ സ്തൂപം, ഒരുകാലത്ത് ഇവിടെ തഴച്ചുവളർന്നിരുന്ന ദ്വാരവതി നാഗരികതയുടെ ഓർമ്മപ്പെടുത്തലാണ് എന്നതോടൊപ്പം പാരമ്പര്യമനുസരിച്ച് ബുദ്ധമതം തായ്‌ലൻഡിൽ ആദ്യമായി വന്ന സ്ഥലംകൂടിയാണ് നഖോൺ പാത്തോം.
ഈ പ്രവിശ്യ ധാരാളം പഴത്തോട്ടങ്ങളുടെ പേരിലും അറിയപ്പെടുന്നു.
ബാങ്കോക്കിൽ നിന്ന് ഏകദേശം 56 കിലോമീറ്റർ അകലെയുള്ള ഒരു ചെറിയ പ്രവിശ്യയാണ് നഖോൺ പാതോം.
ചാവോ ഫ്രായ നദിയുടെ പോഷകനദിയായ താ ചിൻ നദി (പ്രാദേശികമായി നഖോൺ ചായ് സി എന്നറിയപ്പെടുന്നു) ഫലഭൂയിഷ്ഠമാക്കുന്ന മധ്യ തായ്‌ലൻഡിലെ ഒരു എക്കൽ സമതലത്തിലാണ് ഇത് സ്ഥിതിചെയ്യുന്നത്.
കൃഷിക്കായി കുഴിച്ച ധാരാളം കനാലുകൾ ഇവിടെയുണ്ട്.
പ്രവിശ്യയിലെ മൊത്തം വന വിസ്തീർണ്ണം 1.6 ചതുരശ്ര കിലോമീറ്റർ (0.62 ചതുരശ്ര മൈൽ) മാത്രമാണ്.
തായ് തലസ്ഥാനമായ ബാങ്കോക്ക് നഖോൺ പാതോമിൻ്റെ അതിർത്തി വരെ വളരുന്നു.
നഖോൺ പാതോം പ്രവിശ്യയിൽ ഉഷ്ണമേഖലാ സാവന്ന കാലാവസ്ഥയാണ് (കോപ്പൻ കാലാവസ്ഥാ വർഗ്ഗീകരണ വിഭാഗം Aw) അനുഭവപ്പെടാറുള്ളത്.
മെയ് മുതൽ ഒക്ടോബർ വരെ നീണ്ടുനിൽക്കുന്ന മൺസൂൺ സീസണിൽ കനത്ത മഴയും പകൽ സമയത്ത് അൽപ്പം തണുത്ത താപനിലയും ഉണ്ടാകുമെങ്കിലും രാത്രികളിൽ ചൂട് തുടരുന്നു.
നൂറ്റാണ്ടുകൾക്ക് മുമ്പ് ചൈനയ്ക്കും ഇന്ത്യയ്ക്കും ഇടയിലുള്ള ഒരു തീരദേശ നഗരമായിരുന്ന നഖോൺ പാതോം പ്രവിശ്യ.
ചാവോ ഫ്രായ നദിയിൽ നിന്നുള്ള എക്കൽ അടിഞ്ഞുകൂടിയതുകാലണം പ്രവിശ്യയുടെ തീരപ്രദേശം കടലിലേക്ക് വളരെ ദൂരം നീങ്ങി.
താ ചിൻ നദി ഗതി മാറി ഒഴുകിയതോടെ, നഗരത്തിന് അതിൻ്റെ പ്രധാന ജലസ്രോതസ്സ് നഷ്ടപ്പെടുകയും ജനസംഖ്യ നഖോൺ ചായ് സി (അല്ലെങ്കിൽ ശ്രീ വിചായ്) എന്ന നഗരത്തിലേക്ക് മാറുകയും ചെയ്തതോടെ നൂറുകണക്കിന് വർഷങ്ങളായി ഈ പ്രദേശം ആൾത്താമസമില്ലാതെ കിടന്നു.
അക്കാലത്ത് തകർന്ന് കാട്ടിൽ ഉപേക്ഷിക്കപ്പെട്ടുകിടന്ന ഫ്രാ പതോ ചേഡി പുനഃസ്ഥാപിക്കാൻ മോങ്‌കുട്ട് രാജാവ് (രാമ IV)  ഉത്തരവിട്ടു.
നഖോൺ പാതോമിന് പുതുജീവൻ നൽകപ്പെടുകയും ഒരു നഗരം ക്രമേണ അതിന് ചുറ്റും രൂപപ്പെടുകയും ചെയ്തു.
ഇവിടെ സ്ഥിതചെയ്യുന്ന ഒരു മ്യൂസിയം നഗരത്തിൻ്റെ ചരിത്രത്തിൻ്റെ പുരാവസ്തു രേഖകൾ അവതരിപ്പിക്കുന്നു.
പ്രവിശ്യയിലെ പ്രധാന കുടിയേറ്റങ്ങളിൽ ബുദ്ധ ലോയറ്റ്‌ല നബലായ് (രാമ  II) രാജാവിൻ്റെ ഭരണകാലത്ത് ആരംഭിച്ച ഖെമർ ഗ്രാമങ്ങൾ (ഉദാ. ഡോൺ യായ് ഹോം) ഉൾപ്പെട്ട കുടിയേറ്റം, ലാൻ ന-ജനസംഖ്യയുള്ള (ബാൻ നുവ), ലാവോ സോംഗ് ഗ്രാമങ്ങളിലെ കുടിയേറ്റം (ഉദാ. ഡോൺ കനക്), കൂടാതെ 1800-കളുടെ അവസാനത്തിലും 1900-കളുടെ തുടക്കത്തിലും തെക്കൻ ചൈനക്കാരുടെ ഒരു പ്രധാന കടന്നുകയറ്റം എന്നിവ ഉൾപ്പെടുന്നു.
ഇന്ന് നഖോൺ പാതോം തായ്‌ലൻഡിലെമ്പാടുമുള്ള ആളുകളെ, പ്രത്യേകിച്ച് ബാങ്കോക്കിൽ നിന്നും ഇസാനിൽ നിന്നും, കൂടാതെ ബർമീസ് കുടിയേറ്റ തൊഴിലാളികളെയും ആകർഷിക്കുന്നു.
വ്യാവസായിക മേഖലകൾ, പ്രധാന സർവകലാശാലാ നഗരങ്ങൾ, ബാങ്കോക്കിൽ നിന്ന് മാറ്റി സ്ഥാപിച്ച സർക്കാർ ഓഫീസുകൾ, കാർഷിക, ഗതാഗത കേന്ദ്രങ്ങൾ എന്നിവയും ഉൾപ്പെടുന്നതാണ് ഈ പ്രവിശ്യ.
അവലംബം ↑ {{ cite report }} :  CS1 maint: postscript ( link ) ↑ ↑ {{ cite web }} :  CS1 maint: postscript ( link ) CS1 maint: unrecognized language ( link ) ↑ ↑ ↑ {{ cite web }} :  CS1 maint: postscript ( link ) CS1 maint: unrecognized language ( link ) ↑ ↑
തിഷിവെ സിക്ബു ഇംഗ്ലീഷ് വിലാസം https://ml.wikipedia.org/wiki/Thishiwe_Ziqubu
ഒരു ദക്ഷിണാഫ്രിക്കൻ ചലച്ചിത്ര സംവിധായികയും എഴുത്തുകാരിയും നടിയുമാണ് തിഷിവെ സിക്ബു (ജനനം: 5 ഓഗസ്റ്റ് 1985).
ടെൽ മി സ്വീറ്റ് സംതിംഗ് എന്ന റൊമാന്റിക് കോമഡി ചിത്രത്തിൽ തഷാക്ക എന്ന കഥാപാത്രത്തെ അവതരിപ്പിച്ചതിന് 2016-ലെ മികച്ച നടിക്കുള്ള പുരസ്കാരമായ ആഫ്രിക്ക മൂവി അക്കാദമി അവാർഡ് തിഷിവെയ്ക്ക് ലഭിച്ചു.
2019-ൽ അവർ എംടിവി ഷുഗ ഡൗൺ സൗത്തിന്റെ എപ്പിസോഡുകൾ സംവിധാനം ചെയ്തു.
സിക്ബു ഹൈസ്കൂൾ വിദ്യാഭ്യാസത്തിനുശേഷം സ്ക്രിപ്റ്റ് റൈറ്റിംഗും സംവിധാനവും പഠിച്ചു.
പിന്നീട് ഒരു ഫിലിം സ്കൂളായ ആഫ്രിക്കൻ ഫിലിം ആൻഡ് ഡ്രാമ അക്കാദമിയിൽ (എ.എഫ്.ഡി.എ)  ചേർന്നു.
ന്യൂയോർക്ക് ഫിലിം അക്കാദമിയുടെ ലോസ് ഏഞ്ചൽസ് കാമ്പസിൽ ഒരു ആക്ടിംഗ് ഫോർ ഫിലിം പ്രോഗ്രാമും അവർ പൂർത്തിയാക്കി.
കരിയർ Ziqubu directing Lerato Walaza and another in MTV Shuga episode
2011-ൽ പുറത്തിറങ്ങിയ മാൻ ഓൺ ഗ്രൗണ്ട് എന്ന നാടകത്തിലൂടെ സിക്ബു അഭിനയരംഗത്തേക്ക് കടന്നു വരുകയും ഇത് അവരുടെ കരിയർ മുന്നോട്ട് കൊണ്ടുപോകാൻ സഹായിക്കുകയും ചെയ്തു.
ഒരു തിരക്കഥാകൃത്ത്, സംവിധായിക എന്നീ നിലകളിൽ അവർ മൂന്ന് സ്വതന്ത്ര ഹ്രസ്വചിത്രങ്ങൾ ഔട്ട് ഓഫ് ലക്ക്, സബ്ഡ്യൂഡ്, ബിറ്റ്വീൻ ദി ലൈൻസ് എന്നിവയുടെ തിരക്കഥയെഴുതി സംവിധാനം ചെയ്തിട്ടുണ്ട്.
ദക്ഷിണാഫ്രിക്കൻ ടെലിവിഷൻ സോപ്പ് ഓപ്പറകളായ ഇസിഡിംഗോ , റിഥം സിറ്റി എന്നിവയ്ക്കും നാടക പരമ്പരയായ ഇസ് തൻ‌സിക്ക് വേണ്ടിയും അവർ തിരക്കഥയെഴുതിയിട്ടുണ്ട്.
ഇമോയിനി എന്ന പേരിൽ ഒരു നാല് ഭാഗങ്ങളുള്ള അമാനുഷിക നാടക പരമ്പര അവർ സഹകരിച്ച് സൃഷ്ടിക്കുകയും (പ്രധാന എഴുത്തുകാരിയായി) തിരക്കഥയെഴുതുകയും ചെയ്തു.
2019-ൽ ടിവി പരമ്പര എംടിവി ഷുഗ ഡൗൺ സൗത്തിന്റെ രണ്ടാം സീസണിന്റെ എപ്പിസോഡുകൾ അവർ സംവിധാനം ചെയ്തു.
ഭാഗിക ഫിലിമോഗ്രാഫി Year Title Role 2011 മാൻ ഓൺ ഗ്രൗണ്ട് സോഡ്വ 2014 ഹാർഡ് ടു ഗെറ്റ് സ്കീറ്റ്സ് 2015 വൈൽ യു വേയർന്റ് ലുക്കിങ് ഷാഡോ 2015 ടെൽ മി സ്വീറ്റ് സംതിങ് തഷാക്ക അവലംബം പുറംകണ്ണികൾ ഔദ്യോഗിക വെബ്സൈറ്റ് ഇന്റർനെറ്റ് മൂവി ഡാറ്റാബേസിൽ നിന്ന് Thishiwe Ziqubu
തുങ് യായ് നരേസുവാൻ വന്യജീവി സങ്കേതം ഈ ലേഖനത്തിന്റെ യാന്ത്രികവിവർത്തനത്തിന്റെ പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
തുങ് യായ് നരേസുവാൻ വന്യജീവി സങ്കേതം തായ്ലാൻറിലെ കാഞ്ചനബുരി പ്രവിശ്യയുടെ വടക്കുഭാഗത്തും അതുപോലെതന്നെ തക് പ്രവിശ്യയുടെ തെക്ക് ഭാഗത്തുമായി സ്ഥിതിചെയ്യുന്ന ഒരു പ്രകൃതി സംരക്ഷണ പ്രദേശമാണ്.
1972-ൽ ഒരു വന്യജീവി സങ്കേതമായും പിന്നീട് 1991-ൽ തൊട്ടു ചേർന്നുകിടക്കുന്ന ഹുവായി ഖ ഖായെങ് വന്യജീവി സങ്കേതത്തോടൊപ്പം ഇത് ഒരു യുനെസ്‌കോ ലോക പൈതൃക സ്ഥലമായും പ്രഖ്യാപിക്കപ്പെട്ടു.
സ്ഥാനവും ഭൂപ്രകൃതിയും
തായ്‌ലൻഡിൻ്റെ പടിഞ്ഞാറുവശത്തെ അന്താരാഷ്ട്ര അതിർത്തിയായ ബർമ്മയ്‌ക്ക് സമീപത്ത്, ദവ്‌ന പർവതനിരയുടെ തെക്കൻ മേഖലയിലാണ് ഈ വന്യജീവി സങ്കേതം സ്ഥിതിചെയ്യുന്നത്.
കാഞ്ചനബുരി പ്രവിശ്യയിലെ സാങ്ഖ്‌ല ബുരി ജില്ലയിൽ നിന്ന് തക് പ്രവിശ്യയിലെ ഉംഫാങ് ജില്ലയിലേക്കും പിന്നീട് ത്രീ പഗോഡ പാസിൻ്റെ വടക്കുകിഴക്കുഭാഗത്തേയ്ക്കുമായി ഈ പർവ്വതനിര വ്യാപിച്ചുകിടക്കുന്നു.
3,647 ചതുരശ്ര കിലോമീറ്റർ (1,408 ചതുരശ്ര മൈൽ) വിസ്തൃതിയിൽ വ്യാപിച്ചുകിടക്കുന്ന ഈ വന്യജീവി സങ്കേതം  തായ്‌ലൻഡിലെ ഏറ്റവും വലിയ സംരക്ഷിത പ്രദേശമായാണ് അറിയപ്പെടുന്നത്.
ഇതിന് സമീപത്തായി സ്ഥിതിചെയ്യുന്ന ഹുവായ് ഖാ ഖായെങ് വന്യജീവി സങ്കേതവും പശ്ചിമ ഫോറസ്റ്റ് കോംപ്ലക്‌സിൻ്റെ പ്രധാന മേഖലയുംകൂടി ഉൾക്കൊള്ളുന്ന ഇത് ഏകദേശം 6,222 ചതുരശ്ര കിലോമീറ്റർ (2,402 ചതുരശ്ര മൈൽ) വിസ്തൃതിയോടെ തെക്കുകിഴക്കൻ ഏഷ്യയിലെ തുടർച്ചയായ ഒരു സംരക്ഷിത പ്രദേശത്തിൻ്റെ ഏറ്റവും വലിയ സംയോജനത്തെ പ്രതിനിധീകരിക്കുന്നു.
ഈ വന്യജീവി സങ്കേതത്തിൻ്റെ പരിപാലനം രണ്ട് സംരക്ഷിത മേഖലകൾക്കിടയിലായി വിഭജിക്കപ്പെട്ടിരിക്കുന്നു: PARO 14 (തക്) കിഴക്ക് ഭാഗവും PARO 3 (ബാങ് പോങ്) ഈ വന്യജീവി സങ്കേതത്തിൻ്റെ പടിഞ്ഞാറ് ഭാഗവുമാണ്.
തുങ് യായ് നരേസുവാൻ പടിഞ്ഞാറൻ വന്യജീവി സങ്കേതം, 2,130 ചതുരശ്ര കിലോമീറ്റർ (820 ചതുരശ്ര മൈൽ) തുങ് യായ് നരേസുവാൻ കിഴക്കൻ വന്യജീവി സങ്കേതം, 1,517 ചതുരശ്ര കിലോമീറ്റർ (586 ചതുരശ്ര മൈൽ)
ഈ പ്രദേശം പ്രധാനമായും മലമ്പ്രദേശമാണ്, കൂടാതെ കരിങ്കല്ലിൻ്റെ വൻതോതിലുള്ള വ്യാപനവും ക്വാർട്സൈറ്റിൻ്റെയും അഭ്രഷിസ്റ്റിൻറെയും ചെറിയ പുറംതള്ളലുകളും പലതരം ചുണ്ണാമ്പുകല്ലുകൾ ഇടകലർന്നതുമാണ്.
വന്യജീവി സങ്കേതത്തിൻ്റെ തെക്ക് ഭാഗത്തുള്ള വജിറലോങ്‌കോൺ റിസർവോയറിലെ ഏകദേശം 180 മീറ്റർ (590 അടി) മുതൽ ഏറ്റവും ഉയർന്ന കൊടുമുടിയായ ഖാവോ തായ് പാ കൊടുമുടിയിലെ 1,811 മീറ്റർ (5,942 അടി) വരെ ഉയരമുള്ള പ്രദേശങ്ങൾ ഇവിടെയുണ്ട്.
ഉംഫാങ് വന്യജീവി സങ്കേതത്തിൽ നിന്ന് ഉത്ഭവിക്കുന്ന മായെ ക്ലോംഗ്, മായെ ചാൻ എന്നിവയാണ് ഇവിടുത്തെ പ്രധാന നദികൾ.
ഈ നദികൾ തുങ് യായിൽ വച്ച് അപ്പർ ഖ്വായെ യായി നദിയിലേയ്ക്ക് ചേരുകയും സി നഖരിൻ റിസർവോയറിനെ പോഷിപ്പിക്കുകയും ചെയ്യുന്നു.
തെക്കും തെക്ക് പടിഞ്ഞാറ് ഭാഗത്തുമുള്ള വിവിധ ചെറിയ നദികൾ വജിറലോങ്‌കോൺ റിസർവോയറിനെ പോഷിപ്പിക്കുമ്പോൾ വന്യജീവി സങ്കേതത്തിൻ്റെ വടക്കുപടിഞ്ഞാറൻ ഭാഗത്ത് മായെ കസാത്ത് മായെ സൂരിയ എന്നീ നദികൾ ബർമ്മയിലേക്ക് ഒഴുകുന്നു.
കാലാവസ്ഥയും മഴയും
കാലാവസ്ഥ മൂന്ന് കാലാവസ്ഥകളാൽ സവിശേഷമാണ് ഈ പ്രദേശം: മെയ് മുതൽ ഒക്ടോബർ വരെ ചൂടുള്ളതും ഈർപ്പമുള്ളതുമായ സീസൺ, നവംബർ മുതൽ ജനുവരി വരെ തണുത്തതും വരണ്ടതുമായ കാലയളവ്, ഫെബ്രുവരി മുതൽ ഏപ്രിൽ വരെ ചൂടുള്ള വരണ്ട കാലാവസ്ഥ.
ഈ പ്രദേശത്തെ ശരാശരി കുറഞ്ഞതും കൂടിയതുമായ പ്രതിദിന താപനില ആർദ്ര സീസണിൽ 20 മുതൽ 33 °C (68 മുതൽ 91 °F), ചൂടുള്ളതും വരണ്ടതുമായ സീസണിൽ 15, 35 °C (59, 95 °F), ണുത്ത സീസണിൽ 10, 29 °C (50, 84 °F) എന്നിങ്ങനെയാണ്.
ഏപ്രിലിൽ പകൽസമയ താപനില 40 °C (104 °F) കവിയുന്നു, അതേസമയം രാത്രികാല താപനില 7 °C (45 °F) തണുത്ത സീസണിൽ അസാധാരണമല്ല.
അവലംബം ↑ ↑ {{ cite web }} :  CS1 maint: unrecognized language ( link ) ↑ ↑ ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑
സന നാ എൻ'ഹദ ഇംഗ്ലീഷ് വിലാസം https://ml.wikipedia.org/wiki/Sana_Na_N%27Hada
ഗിനിയ ബിസാവുവിൽ നിന്നുള്ള ഒരു ചലച്ചിത്ര നിർമ്മാതാവാണ് സന നാ എൻ'ഹദ (ജനനം 1950) ജീവിതം
1950-ൽ എൻക്‌സാലെയിലാണ് സന ന ഹദ ജനിച്ചത്.
പ്രദേശത്ത് ജോലി ചെയ്യണമെന്ന് പിതാവ് ആഗ്രഹിച്ചുവെങ്കിലും, അദ്ദേഹം 'തദ്ദേശീയ' വിദ്യാർത്ഥികൾക്കുള്ള ഫ്രാൻസിസ്കൻ പ്രൈമറി സ്കൂളിൽ പഠിക്കുകയും ദേശീയ വിമോചന പ്രസ്ഥാനത്തിൽ സജീവമായ അധ്യാപകരെ കണ്ടുമുട്ടുകയും ചെയ്തു.
1960-കളിൽ ഒളിപ്പടയാളികളോടൊപ്പം ചേർന്ന് മെഡിക്കൽ അസിസ്റ്റന്റായി ജോലി ചെയ്തു.
1967-ൽ, അമിൽകാർ കാബ്രാൽ അദ്ദേഹത്തെ - ജോസ് ബൊലാമ ക്യൂബുംബ, ജോസെഫിന ലോപ്സ് ക്രാറ്റോ, ഫ്ലോറ ഗോമസ് എന്നിവരോടൊപ്പം ക്യൂബയിലെ ഇൻസ്റ്റിറ്റ്യൂട്ടോ ക്യൂബാനോ ഡെൽ ആർട്ടെ ഇ ഇൻഡസ്ട്രിയ സിനിമാറ്റോഗ്രാഫിക്കോസിൽ ഫിലിം മേക്കിംഗ് പഠിക്കാൻ അയച്ചു.
പിന്നീട് അദ്ദേഹം പാരീസിലെ ഇൻസ്റ്റിറ്റ്യൂട്ട് ഡെസ് ഹൗട്ടെസ് എറ്റുഡെസ് സിനിമാറ്റോഗ്രാഫിക്സിൽ പഠിച്ചു.
1978-ൽ നാ എൻ'ഹദ നാഷണൽ ഫിലിം ഇൻസ്റ്റിറ്റ്യൂട്ടിന്റെ ആദ്യ ഡയറക്ടറായി, 1989 വരെ ആ പദവിയിൽ തുടർന്നു.
Na N'Hada നിരവധി ഹ്രസ്വചിത്രങ്ങളിലൂടെ സ്വന്തം ചലച്ചിത്രനിർമ്മാണം ആരംഭിച്ചു.
ആദ്യത്തെ രണ്ട് ചിത്രങ്ങൾ തന്റെ സമകാലികയായ ഫ്ലോറ ഗോമസുമായി സഹസംവിധാനം ചെയ്തു.
അദ്ദേഹം ക്രിസ് മാർക്കറുമായി സഹകരിച്ച് മാർക്കറുടെ ഉപന്യാസ-ചലച്ചിത്രമായ സാൻസ് സോലെയിൽ ബിസാവു കാർണിവലിൻ്റെ ദൃശ്യങ്ങൾ മാർക്കറിന് നൽകി.
ഫ്ലോറ ഗോമസിന്റെ ആദ്യ ഫീച്ചർ ഫിലിമായ മോർട്ടു നേഗ (1988)[മരണം നിരസിച്ചവർ], പോ ഡി സാംഗുയി [രക്തവൃക്ഷം]എന്നിവയ്ക്ക് അദ്ദേഹം സഹസംവിധായകനായിരുന്നു.
അദ്ദേഹത്തിന്റെ ആദ്യ ഫീച്ചർ ഫിലിം, Xime (1994) ജൂപ് വാൻ വിജ്കിനൊപ്പം ചേർന്നെഴുതിയതാണ്.
ഗിനിയ ബിസാവുവിന്റെ വിമോചനയുദ്ധം ആരംഭിക്കുന്നതിന് മുമ്പ് 1962-ൽ നടന്ന ഒരു ചരിത്ര സിനിമയായിരുന്നു Xime.
കാൻ ഫിലിം ഫെസ്റ്റിവലിൽ ഇത് പ്രദർശിപ്പിച്ചു.
ബിസാവു ഡി ഇസബെൽ (2005) എന്ന ഡോക്യുമെന്ററി തന്റെ കുടുംബത്തെ പോറ്റാൻ പാടുപെടുന്ന നഴ്‌സായ ഇസബെൽ നബാലി നാഗയുടെ ദൈനംദിന ജീവിതത്തെ ബിസാവു നഗരത്തിന്റെ സൂക്ഷ്മരൂപമായി ഉപയോഗിച്ചു.
ബിജാഗോസ് ദ്വീപുകളിൽ ചിത്രീകരിച്ച ഡോക്യുമെന്ററി Kadjike (2013), ഈ ദ്വീപസമൂഹത്തിന്റെ പ്രകൃതി സൗന്ദര്യത്തെയും ബിജാഗോ പുരാണകഥയും ആഗോള മയക്കുമരുന്ന് കടത്ത് വ്യാപാരത്തിന്റെ ചൂഷണം മൂലമുണ്ടാകുന്ന ഭീഷണിയെയും സംയോജിപ്പിച്ചു ചിത്രീകരിച്ചിരിക്കുന്നു.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് സന നാ എൻ ' ഹദ
തൊറാക്സ് ഇംഗ്ലീഷ് വിലാസം https://ml.wikipedia.org/wiki/Thorax
മനുഷ്യരുടെയും സസ്തനികളുടെയും മറ്റ് ടെട്രാപോഡ് മൃഗങ്ങളുടെയും കഴുത്തിനും വയറിനും ഇടയിൽ സ്ഥിതി ചെയ്യുന്ന ശരീര ഭാഗമാണ് നെഞ്ച് അല്ലെങ്കിൽ തൊറാക്സ് എന്ന് അറിയപ്പെടുന്നത്.
പ്രാണികൾ , ക്രസ്റ്റേഷ്യനുകൾ , വംശനാശം സംഭവിച്ച ട്രൈലോബൈറ്റുകൾ എന്നിവയുടെ ശരീരത്തിലെ മൂന്ന് പ്രധാന ഡിവിഷനുകളിൽ ഒന്നാണ് നെഞ്ച്.
മൂന്ന് ഡിവിഷനുകളിൽ ഓരോന്നിലും ഒന്നിലധികം ഭാഗങ്ങൾ ഉൾക്കൊള്ളുന്നു.
മനുഷ്യന്റെ നെഞ്ചിൽ തൊറാസിക് കാവിറ്റിയും തൊറാസിക് വാളും ഉൾപ്പെടുന്നു.
ഹൃദയം , ശ്വാസകോശം , തൈമസ് ഗ്രന്ഥി എന്നിവയുൾപ്പെടെയുള്ള അവയവങ്ങളും പേശികളും മറ്റ് വിവിധ ആന്തരിക ഘടനകളും ഇതിൽ അടങ്ങിയിരിക്കുന്നു.
പല രോഗങ്ങളും നെഞ്ചിനെ ബാധിച്ചേക്കാം, ഏറ്റവും സാധാരണമായ ലക്ഷണങ്ങളിൽ ഒന്ന് നെഞ്ചുവേദനയാണ്.
തോറാക്സ് എന്ന വാക്ക് ഗ്രീക്ക് θώραξ ( thorax ) ൽ നിന്ന് ലത്തീൻ : thorax വഴിയാണ് വന്നത്.
മനുഷ്യന്റെ നെഞ്ച് ഘടന
മനുഷ്യരിലും മറ്റ് ഹോമിനിഡുകളിലും, കഴുത്തിനും വയറിനും ഇടയിലുള്ള ശരീരത്തിന്റെ ഭാഗമാണ് നെഞ്ച്.
നെഞ്ചിൻ്റെ ഉള്ളിലെ സുപ്രധാന അവയവങ്ങളും മറ്റ് ഉള്ളടക്കങ്ങളും വാരിയെല്ല്, നട്ടെല്ല് , ഷോൾഡർ ഗിർഡിൽ എന്നിവയാൽ സംരക്ഷിക്കപ്പെടുകയും പിന്തുണയ്ക്കുകയും ചെയ്യുന്നു.
ഉള്ളടക്കം ചില ഘടനകൾ ലേബൽ ചെയ്തിരിക്കുന്ന മനുഷ്യന്റെ നെഞ്ചിന്റെ ഒരു എക്സ്-റേ
നെഞ്ചിന്റെ ഉള്ളിൽ ഹൃദയം , ശ്വാസകോശം ( തൈമസ് ഗ്രന്ഥിയും ), മേജർ /മൈനർ പെക്റ്ററൽ പേശികൾ, ട്രപീസിയസ് പേശികൾ, കഴുത്തിലെ പേശികൾ, ഡയഫ്രം, അന്നനാളം , ശ്വാസനാളം , സ്റ്റെർനത്തിന്റെ ഒരു ഭാഗം, അസ്ഥികൾ (ഹ്യൂമറസിന്റെ മുകൾ ഭാഗം, സ്കാപുല, സ്റ്റെർനം, നട്ടെല്ലിന്റെ തൊറാസിക് ഭാഗം, കോളർബോൺ, വാരിയെല്ല്, ഫ്ലോട്ടിംഗ് വാരിയെല്ലുകൾ എന്നിവ ഉൾക്കൊള്ളുന്ന ഷോൾഡര് സോക്കറ്റ്) എന്നീ ആന്തരിക ഘടനകളും, ധമനികൾ/സിരകൾ (അയോർട്ട, സുപ്പീരിയർ വെന കാവ, ഇൻഫീരിയർ വെന കാവ, പൾമണറി ആർട്ടറി) എന്നിവയും അടങ്ങിയിരിക്കുന്നു.
ചർമ്മവും മുലക്കണ്ണുകളുമാണ് ബാഹ്യ ഘടനകൾ.
നെഞ്ച്
മനുഷ്യ ശരീരത്തിന്റെ മുൻഭാഗത്തുള്ള കഴുത്തിനും ഡയഫ്രത്തിനും ഇടയിലുള്ള ഭാഗത്തെ നെഞ്ച് എന്ന് വിളിക്കുന്നു.
ഒരു മൃഗത്തിന്റെയും അനുബന്ധ പ്രദേശത്തെ നെഞ്ച് എന്നു വിളിക്കാം.
നെഞ്ചിന്റെ ആകൃതി ഹൃദയത്തെയും ശ്വാസകോശത്തെയും ഉൾക്കൊള്ളുന്ന തൊറാസിക് അസ്ഥികൂടത്തിന്റെ രൂപവുമായി പൊരുത്തപ്പെടുന്നില്ല.
തോളുകളുടെ വീതി ഷോൾടർ ഗിർഡിൽ മൂലമാണ്, അതിൽ ആക്സിലെയും ഹ്യൂമേരിയുടെ തലകളും അടങ്ങിയിരിക്കുന്നു.
മധ്യരേഖയിൽ, മുകളിൽ സുപ്രസ്‌റ്റേണൽ നോച്ച് കാണപ്പെടുന്നു, അതിന് താഴെ ഏകദേശം മൂന്ന് വിരലുകളുടെ വീതിയിൽ ഒരു തിരശ്ചീന വരമ്പ് അനുഭവപ്പെടും, ഇത് സ്റ്റെർണൽ ആംഗിൾ എന്നറിയപ്പെടുന്നു, ഇത് സ്റ്റെർനത്തിന്റെ മ്യൂബ്രിയത്തിനും ബോഡിക്കും ഇടയിലുള്ള ജംഗ്ഷനെ അടയാളപ്പെടുത്തുന്നു.
ഈ ലൈനിനൊപ്പം രണ്ടാമത്തെ വാരിയെല്ലുകൾ സ്റ്റെർനത്തിൽ ചേരുന്നു.
സ്റ്റെർനത്തിന്റെ താഴത്തെ ഭാഗത്ത്, ഏഴാമത്തെ അല്ലെങ്കിൽ അവസാനത്തെ യഥാർത്ഥ വാരിയെല്ലുകൾ ചേരുന്നിടത്ത്, എൻസിഫോം തരുണാസ്ഥി ആരംഭിക്കുന്നു, ഇതിന് മുകളിൽ പലപ്പോഴും ആമാശയത്തിലെ കുഴി എന്നറിയപ്പെടുന്ന ഒരു കുഴിഞ്ഞ ഭാഗം ഉണ്ടാകുന്നു.
അസ്ഥികൾ
"തൊറാസിക് സ്കെലിറ്റൻ" എന്ന് വിളിക്കപ്പെടുന്ന നെഞ്ചിലെ അസ്ഥികൾ ആക്സിയൽ സ്കെലിറ്റന്റെ ഒരു ഘടകമാണ്.
ക്ലിനിക്കൽ പ്രാധാന്യം യഥാക്രമം ആക്സിയൽ , കൊറോണൽ, സാഗിറ്റൽ പ്ലെയിനുകളിൽ എടുത്ത ഒരു സാധാരണ നെഞ്ചിന്റെ ഉയർന്ന റെസല്യൂഷൻ കമ്പ്യൂട്ടഡ് ടോമോഗ്രാഫുകൾ .
പ്ലൂറസി , ഫ്ലെയിൽ ചെസ്റ്റ്, എറ്റെലെക്റ്റാസിസ്, ഏറ്റവും സാധാരണമായ നെഞ്ചുവേദന എന്നിവ നെഞ്ചിനെ ബാധിക്കുന്ന വിവിധ തരത്തിലുള്ള രോഗങ്ങളോ അവസ്ഥകളോ ആണ്.